માનવમિત્ર, વડગામ : યુવા નેતા અને વડગામથી સ્વતંત્ર ધારાસભ્ય જીજ્ઞેશ મેવાણી ગુજરાતનો પહેલો ‘પેડમેન’ બનવા જઈ રહ્યા છે. જીજ્ઞેશ મેવાણીએ પોતાના મતવિસ્તારમાં મહિલાઓને સસ્તા ભાવે સેનિટરી પેડ ઉપલબ્ધ કરાવવાની યોજના ઘડી છે. ઈન્ટરનેશનલ વુમન્સ-ડે પર જીજ્ઞેશ મેવાણીએ આ અંગે જાહેરાત કરી હતી. ઓછામાં ઓછી કિંમતે સેનિટરી પેડ ઉપલબ્ધ કરાવવામાં આવે તે અંગેની શક્યતાઓ ચકાસવામાં આવશે તેવું જીજ્ઞેશ મેવાણીએ કહ્યું હતું.